Bretagne/Korpus-divyezhek-brezhoneg-galleg huggingface dataset:
Peintre autodidacte, il peut  se consacrer totalement à sa passion après 1932 ; auparavant, il a déjà participé à plusieurs salons (des Indépendants)  à Paris ou à Bruxelles où ses œuvres ont reçu des commentaires élogieux. 
Ul livour emzesket e oa, gallout a reas en em ouestlañ penn-da-benn d’e voemenn goude 1932 ; a-raok se en doa bet kemeret perzh dija e meur a saloñs (an dizalc’hidi) e Pariz pe e Brusel, hag eno e oa bet roet meuleudi dezhañ evit e oberennoù.
Quimperlé constitue un thème central, mais le peintre représente aussi des moulins et des pardons,  à Châteauneuf-du-Faou, à Sainte-Anne-d’Auray…
Kemperle a ya d’ober un tem kreiz en e oberenn, met taolennet e veze ivez gant al livour milinoù ha pardonioù, e Kastell-Nevez-ar-Faou, e Santez-Anna-Wened…
Ici, les couleurs vives et le traitement des personnages donnent un aspect presque expressionniste à la scène, mais l’importance de la lumière notamment sur l’eau dans ses tableaux (on l’avait qualifié de «magicien de l’eau ») traduit aussi une influence impressionniste.
Amañ, al livioù flamm hag an doare da livañ an dud a ro un neuz eztaolour d’an arvest, met gwelet a reer ivez ul levezon drivliadelour gant plas bras ar gouloù en e livadurioù, war an dour dreist-holl (ken e voe graet « hudour an dour » anezhañ).
Emile Compard  « Le port de Quimperlé » 
Emile Compard  « Porzh Kemperle »
Quimperlé est pour ce peintre parisien ayant choisi de faire longs séjours en Bretagne, une étape obligée entre Le Faouët qu’il fréquente à partir de 1918 et la côte et notamment Doëlan son nouveau port d’attache après 1936, où il retrouve son ami Tal Coat. 
Kemperle a voe evit al livour parizian-se en doa dibabet tremen pennadoù amzer hir e Breizh, un arsav etre ar Faoued a zarempredas adalek 1918 hag an aod, ha dreist-holl Dolan, ar porzh ma reas e annez goude 1936, hag e-lec’h ma adkavas e vignon Tal Koad (Tal Coat).
D’autant que Compard est intéressé par les marchés ou le site portuaire de la cité. 
Rak dedennet e oa Compard gant ar marc’hadoù ha gant porzh ar gumun.
Compard est un peintre de talent (formation à l’académie Julian puis à l’académie cubiste d’Araujo) reconnu par Bonnard puis par Matisse ou Georges Mathieu.  
Ul livour donezonet e oa Compard (bet stummet en Akademiezh Julian ha goude se en akademiezh kubour Araujo), anavezet gant Bonnard ha goude se gant Matisse pe Georges Mathieu.
Son style en effet évolue beaucoup, après une période moderniste, il adopte après 1946 la non-figuration et devient au début des années 1950 l’un des chefs de file de l’abstraction en France, tout en restant un peintre de la couleur. 
Emdreiñ a reas kalz e stil, evit gwir : goude bezañ en em droet war-zu an arnevesaat e-pad ur prantad, e tegemeras stil an nann-skeudenniñ goude 1946 ha dont a reas e deroù ar bloavezhioù 1950 da vezañ unan eus bleinerien an difetisted e Frañs ; chom a reas atav ul livour troet war-zu al liv.
Le port de Quimperlé, encore reconnaissable, montre bien l’évolution en cours vers l’abstraction.  
Diskouez a ra mat « Porzh Kemperle », a c’haller anavezout c’hoazh, e oa oc’h emdreiñ neuze war-zu an difetisted.
Jules Noël « Le fleuve Laïta et l’église Sainte-Croix » 
Jules Noël « Ar stêr Laeta hag iliz ar Groaz Santel »
Ce Lorrain d’origine est lié par sa mère au Finistère ; il passe une partie de son enfance à Quimper et à Brest ; son mariage  le rapproche de la région entre Hennebont et Auray, mais il voyage aussi en Normandie, réside à Paris où il enseigne au Lycée Henri IV et ne néglige pas le Finistère ;  ce qui explique qu’en voisin, il ait peint plusieurs tableaux de Quimperlé. 
Al livour-se, genidik eus Loren, a oa liammet ouzh Penn-ar-Bed dre e vamm ; tremen a reas un darn eus e vugaleaj e Kemper hag e Brest ; ur wech dimezet e tostaas d’ar vro etre Henbont hag an Alre, met beajiñ a rae ivez da Normandi, o chom e oa e Pariz, e-lec’h ma kelenne el Lise Herri IV, met ne leze ket Penn-ar-Bed a-gostez ; setu perak en doa livet meur a daolenn eus Kemperle dre ma ne oa ket o chom pell diouti.
C’est un artiste éclectique, paysagiste aussi bien que caricaturiste, excellant dans les marines comme dans les scènes de vie. 
Un arzour liesdoare e oa, gweledvaour kerkoulz ha goaptresour, ur mailh war ar morlivadurioù ha war an arvestoù eus ar vuhez.
Sa création artistique reflète les grands courants picturaux de l’époque et est marquée par l’influence d’Isabey, de Boudin, de Jongkind…
E grouidigezh arzel a ziskouez mat al luskadoù bras a oa el livouriezh er mare-se ha merket e voe gant levezon Isabey, Boudin, Jongkind…
En élargissant démesurément  la Laïta, l’artiste donne une ampleur surprenante  à la Ville, tout en structurant le paysage horizontalement par opposition à l’axe vertical du clocher de Sainte-Croix. 
Dre ma ledana al Laeta dreistmuzul e ro an arzour ur vent souezhus d’ar Gêr, ha frammañ a ra ar gweledva a-blaen, enebet ouzh ahel a-serzh kloc’hdi iliz ar Groaz Santel.
La densité et la diversité des couleurs du paysage qui ressortent sur un ciel lavé montrent bien la maîtrise de ce grand coloriste, qui est aussi un peintre de la lumière et de l’instantanéité.  
Fetisted ha liesseurted livioù ar gweledva a zeu war wel war un oabl disgwalc’het a ziskouez mat pegen ampart e oa al livadurour meur a oa anezhañ, hag a oa ivez ul livour eus ar gouloù hag ar brimded.
Cet arrière-petit fils de Victor Hugo a été marqué par les horreurs de la Grande Guerre  et influencé par ses nombreux amis artistes, écrivains d’avant-garde : Cocteau, Picasso, Max Jacob, Paul Morand… 
Ar gourvab-se da Victor Hugo a voe merket gant spouronioù ar Brezel Bras ha levezonet e voe gant e vignoned niverus, anezho arzourien ha skrivagnerien penn a-raok : Cocteau, Picasso, Max Jacob, Paul Morand…
Sa conversion au catholicisme s’accompagne de la recherche d’un art dépouillé, poétique, modeste,  un art au-dessus des écoles ; apaisé, il s’installe près de Nîmes vers 1930, mais voyage en Bretagne, sa deuxième terre d’inspiration. 
Pa droas da gatolik e klaskas plediñ gant un arz diglink, barzhoniel, dilorc’h, un arz a-us ar skolioù ; en em staliañ a reas, sioulaet, e-kichen Nîmes war-dro 1930, met beajiñ a rae e Breizh, eil douar e awen.
A côté de tableaux aux couleurs vives, il peint des paysages qui s’imposent à lui, des  petits formats dépouillés, influencés parfois par  le modernisme ; à ce titre, le tableau de Quimperlé en est tout à fait représentatif.   
E-kichen taolennoù gant livioù flamm e live ivez gweledvaoù o doa skoet from ennañ, taolennoù a vent vihan diglink, levezonet gant ar vodernouriezh a-wechoù ; e-se e tiskouez al livadur eus Kemperle ar pep gwellañ eus al luskad-se.
Norman Garstin « Place Saint Michel et l’église Notre-Dame de l’Assomption » 
Norman Garstin « Plasenn Sant Mikael hag iliz Maria-Hanter-Eost »
Ayant exercé de multiples métiers et beaucoup bourlingué, Garstin se lance tardivement dans la peinture et comme d’autres Irlandais va se former à Anvers et à Paris, où il entend parler de la Bretagne et de Quimperlé ; il voyage aussi  en Espagne, en Italie, au Maroc et devient membre de la Société d’artistes de Newlyn en Cornouaille où il s’installe en 1895.
Goude bezañ graet meur a vicher ha bezañ foetet bro, Garstin en em roas diwezhat d’al livouriezh. Evel e-leizh a Iwerzhoniz all e voe o’n em stummañ en Antwerpen hag e Pariz, e-lec’h ma klevas komz eus Breizh hag eus Kemperle ; beajiñ a reas ivez da Spagn, Italia, Maroko ha dont a reas da vezañ ezel eus Kevredad arzourien Newlyn e Kerne-Veur, e-lec’h m’en em stalias e 1895.
Influencé par l’impressionnisme et l’art japonais, il aime peindre en plein air. 
Levezonet e oa gant an drivliadelouriezh hag an arz japanat ha plijout a rae dezhañ livañ dindan an amzer.
Son approche de Notre-Dame, à contre-jour  et devant une place presque vide, est originale. 
Dibar eo an doare m’en deus livet iliz Maria-Hanter-Eost en amc’houloù ha dirak ur blasenn damc’houllo.
Lucien Victor Delpy « Le marché de Quimperlé » 
Lucien Victor Delpy « Marc’had Kemperle »
Cet élève de Fernand Cormon et d’Emile Bernard découvre la mer et la Bretagne en 1926 lors de sa venue à Concarneau ; il revient ensuite souvent en Bretagne, devenu Peintre de la Marine en 1931 ; il décède à Lorient. 
Ar skoliad-se da Fernand Cormon ha da Emile Bernard a reas anaoudegezh gant ar mor ha gant Breizh e 1926 pa oa deuet da Gonk-Kerne ; distreiñ a reas alies da Vreizh goude-se, pa oa deuet da vezañ Livour ar Morlu e 1931 ; marvet e oa en Oriant.
C’est dire qu’il a pu découvrir Quimperlé à plusieurs reprises. 
Gallet en doa, eta, gwelet Kemperle meur a wech.
Cette toile, au titre curieusement  décalé  révèle un sens aigu de la composition, un graphisme vigoureux, une palette très colorée et une pâte généreuse (traduisant  l’influence de Sydney Thompson), lui  donnant vie et rythme.  
Al livadenn-mañ, dic’hortoz hag iskis an anv a voe roet dezhi, a ziskouez e ouie mat al livour diouzh ar c’henaozañ hag en doa un doare nerzhus da dresañ, ur meskad livioù fonnus-kenañ hag un doare brokus da ledañ e livioù (dindan levezon Sydney Thompson), hag a ro buhez ha lusk d’an daolenn.
Henri Barnoin « Marché à Quimperlé » 
Henri Barnoin « Marc’had e Kemperle »
Barnoin a été un artiste très prolifique ayant privilégié quatre thèmes : marines, Paris, marchés, églises et pardons… 
Un arzour fonnus-kenañ e varr-livañ e voe Barnoin ha plediñ a rae gant pevar zem : ar mor, Pariz, ar marc’hadoù, an ilizoù hag ar pardonioù…
« Fidèle à sa représentation du réel teintée de pittoresque et quelque peu stéréotypée »(A. Cariou), l’artiste semble privilégier le sujet par lui-même au traitement de la lumière ou à la recherche plastique, au point de répéter la scène ; on compte au moins 5 marchés de Quimperlé, et autant de ceux du Faouët, de Quimper, Concarneau, sans compter de multiples autres localités bretonnes. 
« Feal d’an doare m’en doa da daolenniñ ar gwirvoud mesket gant elfennoù livus ha sonnet un tammig » (A. Karioù), an arzour a gave gwelloc’h, war a seblant, plediñ gant danvez an daolenn e-unan eget plediñ gant ar gouloù pe arglask an neuziañ, ken e livas an arvest-se meur a wech ; kontañ a reer 5 taolenn eus ar marc’had e Kemperle da nebeutañ, ha kemend-all eus marc’hadoù ar Faoued, Kemper, Konk-Kerne, hep kontañ e-leizh a gêrioù all e Breizh.
Henri Barnoin est ainsi reconnu comme un spécialiste de ces scènes qui constituent de précieux témoignages sur l’époque, bien qu’elles soient quelque peu réinterprétées dans un sens traditionnaliste  et  peu animalier.   
Evel-se eo anavezet Henri Barnoin evel un arbennigour war an arvestoù-se a ya d’ober testenioù prizius eus ar mare-se, daoust ma oant bet taolennet en ur mod hengounel un tammig ha ne bledent ket kaer gant al loened.
Les crues et le Pont Sale
An dour-beuz hag ar pont Sall
Succédant à un gué qui permettait de franchir l’Isole, le « pont Izol » construit  au Moyen-Age, ouvrait sur l’une des 3 portes fortifiées de la ville, la porte de Rosmadec venant de Quimper. 
Ar « Pont Izol a voe savet er Grennamzer el lec’h ma oa ur roudour da dreuziñ an Izol. Digor e oa war unan eus an 3 dor kreñvaet a oa e kêr, porzh Rosmadeg pa zeued eus Kemper.
En 1755 il est reconstruit, 9 ans après la grande crue de 1746 ; c’est un beau pont en dos d’âne, surmontant une arche en anse de panier. 
E 1755, 9 bloaz goude an dour-beuz bras a voe e 1746, e voe adsavet ; ur pont kein-gwiz brav eo , dreist ur volz krommvegek.
Le site inspirera de nombreux artistes, comme Le Sidaner vers 1920.
Gantañ e voe awenet arzourien a-leizh, evel ar Sidaner war-dro 1920.
Le pont a dû affronter d’autres crues dangereuses ; il en réchappe en 1776, les habitants ayant réussi à canaliser arbres et poutres emportés par les flots. 
Gwallgaset e voe ar pont gant dic’hlannoù dañjerus all ; e 1776 en em dennas salv anezho, dre ma oa deuet an annezidi a-benn da heñchañ ar gwez hag an treustoù kaset gant an dour.
Mais en décembre 2000, il est fragilisé et apparaît comme un frein à l’écoulement des eaux.
Hogen e miz Kerzu 2000 e voe lakaet bresk ganto. En em ziskouez a rae neuze evel un harz da gas an dour.
Sa reconstruction donna lieu à polémique. 
Pa voe adsavet ar pont e savas rendael etre an dud.
Au pont métallique « contemporain » retenu,  s’opposait le projet d’un nouveau pont en pierre  en anse de panier et le débouchage du canal de décharge souterrain attesté par l’arche murée (à droite en aval du pont) et par le plan de 1755.
Ouzh ar pont metalek « a vremañ », a oa bet dibabet, e veze enebet ar raktres da sevel ur pont maen krommvegek nevez ha distankañ ar ganol-skorf dindandouar lakaet anat gant ar volz mogeriet (a-zehou en ardraoñ d’ar pont) ha war tres 1755.
Photos : Ancien pont  + inondation 2000 par-dessus le parapet
Luc’hskeudennoù : Pont kozh  + dic’hlann 2000 dreist ar voger-harp
Aujourd’hui, l’Isole est une rivière où la montée des eaux est de plus en plus rapide en raison du profil de gouttière de la vallée, de la  démolition de talus, du remblaiement de zones humides, de l’imperméabilisation des sols  en amont…) ; le pic des eaux  constaté à Scaër arrivait à Quimperlé en plus de 24 h après-guerre, il est de 6h aujourd’hui ; l’Isole est sans doute la rivière la plus imprévisible et la plus dangereuse : son débit moyen est d’un peu moins de 4 m3/s ; lors de la crue de décembre 2000, il a atteint 167 m3/s.
Hiziv an deiz ez eo an Izol ur stêr ma kresk buanoc’h-buanañ an dour enni abalamour m’eo strizh an draoñienn, m’eo bet dismantret ar c’hleuzioù, atredet an takadoù gleborek, didreuzusaet an douaroù en argrec’h…) ; goude ar brezel e veze tizhet live uhelañ an dourgresk e Kemperle 24 eurvezh goude ma vefe bet tizhet e Skaer ; dindan 6 eurvezh eo an diforc’h etre an daou lec’h bremañ ;  ur stêr dic’hortoz ha dañjerus eo an Izol : un tammig dindan 4 m3/s eo he c’has keitat ; pa voe dour-beuz e miz Kerzu 2000 e oa bet tizhet 167 m3/s.
Photos : Schéma cours de l’Isole depuis les Montagnes Noires
Luc’hskeudennoù Brastres eus red an Izol adalek ar Menezioù Du
Les crues et le Pont Fleuri
An dour-beuz ha pont penn pont Ele
Sa construction au XVe siècle a succédé à un gué, dont les enrochements  situés à proximité immédiate de l’aval du pont ont été arasés en 2003 dans le cadre des travaux de lutte contre les inondations. 
Savet e voe er XVvet kantved e-lec’h ur roudour. Razhet e oa bet ar reier a chome eus ar roudour-se hag a oa just en ardraoñ d’ar pont e 2003 pa oa bet graet labourioù da stourm ouzh an dourioù-beuz.
Près de 300 m3 de roches ont été enlevées et le lit de la rivière par endroits, a été creusé d’environ 2 m.
Tennet e oa bet tost 300 m3 a reier ha kleuziet e oa bet naoz ar stêr war-dro 2 m a zonder e lec’hioù zo.
Le dégagement de l’ancienne sixième arche du pont primitif  permet de servir de « by-pass » pour évacuer un surplus d’eau. 
Distrobet e oa bet ar c’hwec’hvet bolz eus ar pont kentañ hag evel-se a c’halle ar reñver dour bezañ skarzhet dre an hent-se.
Le mur du parapet du pont a été remplacé à ses extrémités par une grille réduisant ainsi les obstacles à l’écoulement des flots.
Moger aspled ar pont zo bet erlec’hiet gant ur gael en daou benn hag evel-se ez eus nebeutoc’h a skoilhoù a c’hallfe mirout ouzh an dour da dremen.
Alors que le débit moyen de l’Ellé est de 9,3 m3/s en temps ordinaire, il atteint en période de crue, des valeurs beaucoup plus fortes : 119 m3/s en 1974 et 260 en 2000.  
9,3 m3/s eo kas keitat an Ele d’an ordinal met kalz uheloc’h e vez pa vez dic’hlannoù : 119 m3/s e 1974 ha 260 e 2000.
Photos : Statue la tête hors de l’eau, ou paysage ruiné après l’inondation ou vue aérienne de la crue
Luc’hskeudennoù : Delwenn gant he fenn e-maez an dour, pe dremmvro dismantret gant an dour-beuz pe luc’hskeudenn dre nij eus an dic’hlann
Les crues et le Pont du Moulin de la ville
An dour-beuz ha Pont ar Vilin vras,
Pièce maîtresse du nouvel axe de traversée de Quimperlé, ce pont a été construit en 1777 et élargi en 1962. 
E 1777 e voe savet ar pont-mañ, an elfenn bennañ eus an hent nevez a dalveze da dreuziñ Kemperle, hag e 1962 e voe ledanaet.
Une banque a succédé à ce qui était le plus important et le plus ancien  moulin de  Quimperlé qui a fermé en 1958.
Ur bank a voe digoret war-lerc’h e-barzh an ti-se hag a oa bet milin vrasañ ha koshañ Kemperle hag a oa bet serret e 1958.
La modernisation de ce moulin a abouti a rétrécissement du lit de l’Isole ; vers 1900, une construction a abrité la turbine qui remplaçait les roues en bois jusqu’alors à l’air libre ; remarquez d’ailleurs le décalage entre le mur de l’ancien moulin et l’arche du pont !
Pa oa bet modernaet ar vilin-se e oa bet strishaet naoz an Izol ;  war-dro 1900 e voe savet un ti da wareziñ an droellrod a oa bet lakaet e-lec’h ar rodoù koad a oa dindan an amzer betek neuze ; sellit ouzh an dilec’h zo, a-hend-all, etre moger ar vilin gozh ha bolz ar pont !
Plus tard, une nouvelle extension du moulin s’est faite à nouveau sur le lit de la rivière.
Diwezhatoc’h e oa bet graet un astenn nevez d’ar vilin war naoz ar stêr ur wech ouzhpenn.
Photos : Vue avant la construction du rétrécissement 1890 et après 1910
Luc’hskeudennoù  : Luc’hskeudenn a-raok ma voe strishaet naoz ar stêr e 1890 ha goude 1910.
Clapet mobile et passerelles : la lutte contre les inondations
Klaped gwint ha treuzelloù : ar stourm ouzh an dour-beuz
En 2000, lors de la grande inondation, le gabarit du lit de la rivière et du pont furent insuffisants pour  la crue de l’Isole qui déborda sur la rue. 
E 2000, pa oa bet dour-beuz bras, e oa bet re vihan naoz ar stêr hag ar pont evit talañ ouzh dic’hlann an Izol  er straedoù.
Le risque  de fragilisation du pont était bien réel.
Riskl bras a oa, e gwirionez, e vije bet breskaet ar pont.
Pour l’éviter, de gros travaux furent entrepris en 2004: le lit de l’Isole fut creusé de près de 2 m près du moulin et un clapet mobile fut installé ; en temps normal, il retient une réserve d’eau qui maintient les fondations anciennes des maisons dans l’eau et répond à un enjeu esthétique; en temps de crue, il laisse passer le maximum d’eau en s’abaissant  automatiquement (en fonction d’une mesure du niveau d’eau donnée par une sonde positionnée au niveau d’une passerelle).
Evit mirout ouzh an dra-se e o oa bet graet labourioù bras e 2004 ; kleuziet e oa bet naoz an Izol betek war-dro 2 vetr donder e-kichen ar vilin hag ur c’hlaped gwint a oa bet staliet. D’an ordinal e stank red ar stêr evit derc’hel ul ledennad dour : evel-se e chom diazezoù kozh an tiez en dour ha brav eo an ardremez ; pa vez kresk-dour e vez lezet ar muiañ ar gwellañ a zour da dremen gant ar c’hlaped a c’houziz ent-emgefre (hervez live an dour a vez muzuliet gant ur sonterez staliet ouzh un dreuzell).
Au printemps, pour respecter le Grenelle de l’Environnement, il doit être également abaissé de nuit pour permettre la remontée des civelles (petites anguilles) incapables d’utiliser la passe à saumons.
En nevezamzer, evit doujañ da c’h-Grenelle an Endro, e tle ivez bezañ gouzizet e-pad an noz evit ma c’hallo ar c’heuruz (sili bihan) sevel gant ar stêr, rak ne c’hallont ket tremen dre an diri eoged.
Les  passerelles, autres  obstacle aux crues, ont également été refaites et rehaussées.
An treuzelloù, skoilhoù all evit an dic’hlannoù, zo bet adsavet hag uhelaet.
En  amont, une poutre transversale France-Télécom a également été supprimée.
En argrec’h ez eus bet lamet un treust treuz a oa da France-Télécom.
Photos : Schéma du fonctionnement du clapet ou photo de crue
Luc’hskeudennoù : Tresadenn eus mont en-dro ar c’hlaped pe luc’hskeudenn eus un dic’hlann
Les crues et le Quai  Surcouf
An dour-beuz hag ar c’hae  Surcouf
Ce quai  est relativement récent. 
Nevez a-walc’h eo ar c’hae-mañ.
Au début du XVIIIe siècle, la communauté de ville construisit un talus en épi « sur la grève » rattaché au mur d’enceinte de l’abbaye des Dominicains (au niveau du bout du quai actuel). 
E deroù an XVIIIvet kantved e oa bet savet gant kumuniezh kêr ur c’hleuz a-veskell “ war ar c’hrae”, stag ouzh moger-dro abati an Dominigiz (el lec’h m’emañ penn ar c’hae a vremañ).
Le but était d’améliorer la navigabilité de la Laïta dont l’ensablement était régulièrement dénoncé. 
Ar pal e oa aesaat ar bageal war al Laeta a veze karget a draezh daoust ma save tud a-enep ingal.
Puis une digue parallèle à la rivière, construite dans son lit majeur, rétrécit  celle-ci, au niveau de l’abbaye. 
Ur chaoser a-stur gant ar stêr a voe savet en he naoz kreiz,hag a strishaas houmañ, dirak an abati.
En 1848, un quai construit à partir du pont  du Bourgneuf prolongea la digue en amont, rétrécissant donc la largeur de la Laïta. 
E 1848 e voe savet ur c’hae adalek pont Bourc'hnevez da hiraat ar chaoser en argrerc’h, ha strishaat ledander al Laeta eta.
Lors des crues, la Laïta , en débordant sur les quais, ne fait que réoccuper son ancien lit majeur. 
Pa vez dour-beuz ne ra al Laeta, pa zic’hlann war ar c’haeoù, nemet ac’hubiñ he naoz kozh en-dro.
Lors du plan de travaux de lutte contre les inondations en 2003, le projet de « raboter » le quai Surcouf près du pont, afin de favoriser l’écoulement des eaux à la confluence n’a pas été réalisé compte tenu d’un coût très élevé et d’une utilité jugée réduite.
Pa oa bet savet ar steuñv labourioù evit stourm ouzh an dour-beuz e 2003 e oa bet raktreset « krennañ » ar c’hae Surcouf e-kichen ar pont, evit aesaat d’an dour redek el lec’h ma kej an Ele gant an Izol. Ne oa ket bet kaset ar raktres-se da benn avat abalamour ma vije koustet ker-ruz al labourioù  ha ma oa bet soñjet ne vijent ket bet gwall dalvoudus.
Photos : Schémas de la construction du Quai du 17e s au 19e s  + vue ancienne de l’abbaye Blanche ?
Luc’hskeudennoù  : Tresadennoù eus savidigezh ar C’hae er 17vet kantved hag en 19vet kantved  + luc’hskeudenn gozh eus an Abati Wenn ?
Les crues et le Quai  Brizeux
An dour-beuz hag ar c’hae Brizeug
C’était l’ancien « Quay » régulièrement soumis aux inondations ; ce qui explique que le rez-de-chaussée était autrefois occupé par des caves et entrepôts accueillant grains, sels, vins et pas par des locaux d’habitation. 
Ar « C’hae » kozh e oa hag hennezh a veze beuzet ingal gant an dour ; kement-se a zispleg perak e oa gwechall, e rez-an-douar, kavioù hag etrepaouezioù ma veze miret greun, holen ha gwin, ha ne oa ket tiez-lojañ eno.
Dans la deuxième moitié du XXe siècle des commerces, des bureaux les remplacèrent, aggravant le montant des sinistres lors des inondations.
En eil lodenn eus an XXvet kantved ez eus bet staliet stalioù-kenwerzh ha burevioù eno, ha gwashaet e voe an dismantroù pa veze dour-beuz.
Pour protéger  la circulation sur ce qui est aussi une importante route départementale, des barrières anti-crue sont installées chaque hiver depuis  2004 pour contenir les crues de + 3m (seuil de débordement de la Laïta) à +3,70 m ; les conduites d’eau pluviale débouchant dans la rivière sont aussi alors automatiquement fermées.
Evit diwall an tremenerezh war an hent-se, hag a zo ivez un hent-departamant a bouez, e vez staliet klouedoù enep dour-beuz bep goañv abaoe 2004, pa vez dic’hlannoù eus ouzhpenn 3 m (treuz dic’hlannañ al Laeta) betek ouzhpenn 3,70 m. Serret e vez ent emgefre neuze ar sanioù a gas an dour-glav d’ar stêr.
Photo : vue inondation 1923 ou 2000, ou barrières de crue et ancienne maison portuaire
Luc’hskeudenn luc’hskeudenn eus an dour-beuz e 1923 pe e 2000, pe klouedoù enep dour-beuz ha ti-porzh kozh
Les crues et la Laïta
An dour-beuz hag al Laeta
L’affirmation selon laquelle l’arrêt de l’activité de dragage des sabliers vers 1990 a favorisé l’accumulation des bancs de vases et aggravé les crues, peut être discutée pour plusieurs raisons : le sable était recueilli à l’embouchure au Pouldu, le trafic sablier n’existe que depuis un siècle, et pendant cette période il n’a pas empêché la répétition d’inondations : 1883, 1895, 1925, 1974 par exemple. 
Lavaret ez eus bet e oa bet stankaet ar reuzeulennoù traezh berniet er stêr ha gwashaet an dic’hlannoù da-heul pa oa bet paouezet da ravanelliñ gant ar bagoù-sabr war-dro 1990. Breutaat a c’haller war kement-se, evit meur a abeg : en aber ar Pouldu e veze dastumet an traezh, ur c’hantved zo hepken e vez ravanellet gant bagoù-sabr, hag e-pad ar mare-se n’eus ket bet tu da herzel ouzh an dour da zic’hlannañ meur a wech : 1883, 1895, 1925, 1974 da skouer.
En fait, le remblaiement des rias et rivières est général en Bretagne, peut-être en relation avec les changements climatiques et la lente remontée du niveau marin. 
E gwirionez ez eo e pep lec’h e Breizh e vez atredet an aberioù hag ar stêrioù ; marteze eo liammet kement-se ouzh ar cheñchamantoù hin hag ouzh uheladur gorrek live ar mor.
D’autre part, accélérer l’écoulement de l’eau vers la mer peut aussi avoir un effet pervers en favorisant la remontée de l’onde marine en cas de vent fort du sud.
Ha lakaat an dour da redek buanoc’h war-zu ar mor, a-hend-all, a c’hall degas un efed fall ivez dre ma vez aesaet evel-se sav ar dour-mor pa vez avel su greñv.
Photo : Remblais fond de la Laïta ? Photo de sabliers vers 1950 ?
Luc’hskeudenn  : Atredoù e strad al Laeta ? luc’hskeudenn eus bagoù-sabr war-dro 1950 ?
Si les foires courues par Cornouaillais et Vannetais qui se tenaient  ici depuis le Moyen-Age ont cessé vers 1960, le marché du vendredi est toujours actif ; c’était le centre de la Haute-Ville commerçante et populaire. 
Ar foarioù a veze darempredet gant Kerneviz ha Gwenediz amañ abaoe ar Grennamzer, a oa bet paouezet ganto war-dro 1960. Marc’had ar Gwener a vez dalc’het brepred avat ; bez’ e oa kreiz Gorre-kêr, ur c’hreiz poblek ha stank ar stalioù ennañ.
Aujourd’hui, la place a perdu une partie de son pittoresque ; au centre, son église Saint-Michel a été ruinée en 1783 et les halles aux grains qui lui ont succédé en 1848 ont été démolies en 1962 dégageant un vaste espace. 
Hiziv n’eo ket ken brav ar blasenn ha ma oa gwechall ; er c’hreiz anezhi e voe dismantret an iliz Sant-Mikael e 1783, ha koc’hu ar greun, bet savet war he lerc’h e 1848,  a voe distrujet e 1962 da lezel ur frankizenn bras-divent.
Les nombreuses maisons en colombages et la trentaine de bistrots ont également presqu’entièrement disparu. 
Da get eo aet an tiez-prenn stank hag an tregont bennak a davarnioù a oa enni ivez.
A noter, au sud-est, deux bâtiments intéressants : l’entrée de l’ancien hôpital St Michel (vers 1900) et une médiathèque contemporaine (2005). 
Dav eo notenniñ ez eus daou savadur dedennus er gevred : dor an ospital Sant-Mikael (war-dro 1900) hag ur vediaoueg a vremañ (2005).
Située au confluent de l’Ellé et de l’Isole, Quimperlé a toujours connu des inondations, mais leur fréquence et leur gravité semblent augmenter ; pour un seuil de débordement de 3 m, le niveau des crues centennales a atteint 4,50 m en 1883, 1925,1974, 1995. 
E Kemperle, zo diazezet e kember an Ele hag an Izol,ez eus bet dic’hlannoù dour a-viskoazh, met hañval eo ez eus muioc’h-mui anezho hag int grevusoc’h-grevusañ ; evit un treuz dic’hlannañ 3 m e oa kresket live an dourioù-beuz kantvloaziek betek 4,50 m e 1883,  1925, 1974, 1995.
Mais avec près de 6 m en décembre 2000, ce fut une crue millénaire ! 
Met gant an dour a oa savet da 6 m war-bouez nebeut e miz Kerzu 2000 e oa bet un dic’hlann milvloaziek !
Les causes sont multiples : l’irrégularité du débit de l’Ellé et surtout de l’Isole, le rôle des grandes marées, l’endiguement des rivières depuis 300 ans, les transformations du bocage et des cultures en amont, sans parler des modifications climatiques. 
Meur a abeg zo : dizingalded kas an Ele, hag hini an Izol dreist-holl, ar reverzhioù, ar stêrioù chaoseriet abaoe 300 vloaz, kemmoù er maezioù hag er parkoù labouret en argrec’h, hep komz eus ar cheñchamantoù hin.
Pour réduire la hauteur des crues, la Ville a engagé depuis 1997 études et gros travaux sur les ponts et le creusement de l’Isole. 
Evit ma ne savfe ket ken uhel an dour ez eus bet graet studiadennoù gant Kêr abaoe 1997 ha boulc’het ez eus labourioù bras war ar pontoù hag evit kleuzañ strad an Izol.
L’ancien couvent des Ursulines  
Kouent kozh an Ursulinezed
En 1665 les Ursulines, récemment installées à Quimperlé, décident l’acquisition du Bel-Air. 
E 1665 e voe divizet gant an Ursulinezed, nevez-staliet e Kemperle, prenañ ar Bel-Air.
La façade monumentale construite peu après et structurée par la chapelle de style « jésuite», est caractéristique de la Contre-Réforme. 
An tal bras-divent bet savet nebeut war-lerc’h ha frammet gant ar chapel giz ar « Jezuisted », zo heverk eus an Enepdisivoud.
A l’arrière le couvent s’agrandit autour du cloître pendant 200 ans. 
En tu a-dreñv e voe brasaet ar gouent tro-dro d’ar c’hloastr e-pad 200 vloaz.
Cet établissement d’enseignement réputé pour les jeunes filles de milieux favorisés, accueille après l’expulsion des religieuses en 1907, des écoles  publiques de filles. 
En ti-mañ, brudet gwechall evit merc’hed yaouank ar familhoù en o aez, e oa bet degemeret skolioù publik evit ar merc’hed pa oa bet skarzhet kuit al leanezed e 1907.
En 1936, la construction d’une belle école élémentaire mitoyenne (modern style) réserve l’ancien couvent à l’Ecole Primaire Supérieure très renommée. 
E 1936 e voe savet ur skol gentañ kaer stok outi (modern style), hag evel-se e oa bet dalc’het ar gouent kozh evit ar Skol kentañ derez uhel, brudet-mat.
En 1940-44, les Allemands y torturent des Résistants. 
E 1900-44 e voe jahinet Rezistanted enni.
Le Département a rénové les bâtiments en 2007, et la Ville expose dans la chapelle de l’Art Contemporain depuis 1996.  
Gant an departamant e oa bet kempennet ar savadurioù e 2007 ha gant Kêr e vez diskouezet arz a vremañ er chapel abaoe 1996.
La chapelle Notre-Dame de l’Assomption, dite Saint-Michel 
Chapel Maria-Hanter-Eost, lesanvet chapel Sant-Mikael
Cette belle église gothique est une ancienne chapelle municipale et de pèlerinage. 
An iliz c’hotek kaer-mañ zo ur chapel gozh perc’hennet gant Kêr hag a dalvez da birc’hirinañ.
Erigée au XIIIe s. , dont témoigne le gothique primitif de la nef, elle est saccagée par Duguesclin en 1373. 
Savet e oa bet en XIIIvet kanved, evel ma weler gant an nev c’hotek kentidik, ha gwallaozet e voe gant ar Gwesklin e 1373.
La reconstruction au début du XVe s. est favorisée par les largesses du duc Jean V qui y appose armoiries, hermines et statue. 
Harpet e voe an adsavadur anezhi e deroù ar XVvet kantved gant profoù an Dug Yann V en doa lezet enni ardamezioù, erminigoù hag e zelwenn.
Le transept, le chœur au chevet plat et la tour (surélevée jusqu’en 1793 d’une flèche de 25 m recouverte de plomb)  traduisent cette volonté de puissance ; le porche nord, dentelle de pierre rappelle Saint-Fiacre du Faouët et Kernascléden. 
Ar groazenn, ar c’heur, ar penn-chantele plat hag an tour (uhelaet betek 1793 gant ur gorzenn 25 m goloet gant plom) a laka war wel ar c’hoant galloud-se ; ar porched norzh, un doare dantelez maen, a zegas koun eus Chapel Sant-Fieg (ar Faoued) hag eus Kernaskledenn.
Sirène, Eve, frises complètent le décor de fleurons et pinacles. 
Ur vorganez, Eva, frizennoù a ya da glokaat ar c’hinkladur fleurennoù ha leinoù.
L’intérieur est orné de belles statues et de sablières très anciennes, datées de 1430.
An diabarzh zo kinklet gant delwennoù kaer ha gant sableroù kozh-kozh, eus 1430.
Aujourd’hui le port n’est plus fréquenté que par quelques voiliers et canoës. 
Hiziv an deiz e vez darempredet ar porzh gant un nebeud bagoù-dre-lien ha kanoeoù nemetken.
C’était pourtant un  port ancien, attesté depuis l’Antiquité. 
Ur porzh kozh e oa, koulskoude, anavezet abaoe an Henamzer.
Après les destructions des Vikings en 878, l’activité reprend au XIIe s. après la création de Sainte-Croix et la naissance d’une ville. 
Distruj a oa bet graet gant ar Vikinged e 878, met adkregiñ a reas al labour ennañ en XIIvet kantved, goude krouidigezh Iliz ar Groaz Santel ha ganedigezh ur gêr.
Le port est bientôt en relation avec la côte Atlantique des Flandres et d’Angleterre à Madère, exportant grains et bois et important vins, sel, épiceries diverses et calcaire de construction. 
Hep dale e voe darempred etre ar porzh hag aodoù ar Meurvor Atlantel, eus Flandrez ha Bro-Saoz da Vadeira, evit ezporzhiañ greun ha koad hag emporzhiañ gwin, holen, ispiserezh diseurt ha maen- raz da sevel tiez.
De belles maisons de négociants des XVIe au XIXe s. témoignent de cette prospérité passée, que l’arrivée du chemin de fer et l’envasement de la Laïta (nom de l’Ellé maritime) ont fait disparaître. 
Tiez kaer ar varc’hadourien eus ar XVIvet d’an XIXvet kantved zo testoù eus ar berzh-se gwechall, kaset da get gant donedigezh an hent-houarn ha gant lec’hidadur al Laita (an anv roet da aber an Ele).
L’Abbaye Blanche                                                                                              
An Abati Wenn
Cette ancienne abbaye des Dominicains ou Abbaye Blanche est fondée vers 1250  par le duc de Bretagne en terre de Vannes pour limiter la puissance jugée excessive de l’abbaye de Sainte-Croix; les relations entre les deux abbayes ont été très mauvaises ; la nouvelle abbaye entraîne la naissance d’un nouveau quartier, le Bourgneuf, et d'un pont ; elle est honorée de la sépulture du duc Jean de Montfort puis connaît une histoire chaotique, avant d’être vendue à la Révolution ; l’église sert alors de carrière de pierres. 
An abati Dominigiz kozh-se, anvet ivez  an Abati Wenn, a voe diazezet war-dro 1250 gant dug Breizh e Bro-Wened evit lakaat harz da c’halloud abati ar Groaz Santel a oa re vras evitañ ; fall-kenañ e voe an darempredoù etre an div abati ; da-heul savidigezh an abati nevez e voe krouet ur c’harter nevez, ar Vourc’hnevez, hag ur pont ; lakaet e voe enni bez an dug Yann Moñforzh ha war-lerc’h e voe rouestlet hec’h istor, a-raok ma voe gwerzhet da vare an Dispac’h ; talvezout a reas an iliz da vengleuz mein neuze.
Depuis 1803, les religieuses de la Retraite ont fait de ses bâtiments du XVIIe s. une maison de convalescence, derrière un beau portail du XVe s. 
Abaoe 1803 o deus graet leanezed ar Retred eus he savadurioù eus ar XVIIvet kantved un ti-pareañ, a-dreñv un nor-dal gaer eus ar XVvet kantved.
La chapelle de1930 abrite des vitraux d’André Bouler.  
Er chapel bet savet e 1930 e kaver gwerennoù-livet gant André Bouler.
Le pont Lovignon ou pont Fleuri 
Pont Penn Pont Ele pe ar Pont Lovignon
Construit sur un gué qui permettait à la voie antique Quimper-Nantes de franchir l’Ellé, ce pont très ancien (XVe s. ?) donnait accès à partir du Vannetais à l’une des trois portes fortifiées de la ville close. 
Ar pont kozh-mañ (XVvet kantved ?), bet savet war ur roudour da dreuziñ an Ele, war an hent kozh Kemper-Naoned, en Henamzer, a gase eus Bro-Wened da unan eus an teir dor mogeriet a oa er gêr-gloz.
La duchesse Anne y passa en 1505. 
An Dugez Anna a dremenas warnañ e 1505.
En 1590, c’est par ce pont que les troupes d’Henri IV prennent la ville par surprise et la pillent. 
E 1590 ez eo dre ar pont-mañ e voe kemeret kêr, dre sourpren, gant soudarded Herri IV ha preizhet e voe-hi ganto.
En 1746, une violente crue de l’Ellé ruine les quatre arches gothiques centrales ; deux grandes arches en anse de panier les remplacent et on remblaie la sixième arche (redécouverte en 2003).
E 1746 e voe dismantret ar peder bolzenn c’hotek kreiz gant an Ele a oa dirollet an dour ennañ ; div volzenn vras krommellek a voe lakaet en o lec'h ha lakaeet e voe atredoù dindan ar c’hwec’hvet bolzenn (bet addizoloet e 2003).
Un lavoir est aménagé vers1900. 
Ur poull-kannañ a voe savet war-dro 1900.
Une statue élevée en 1894 honore Hersart de la Villemarqué (l’auteur quimperlois du Barzaz Breiz). 
Un delwenn a voe savet e 1894 en enor da Hersart Kervarker (aozer ar Barzhaz Breizh, genidik eus Kemperle).
Nombreux ont été les peintres séduits par l’aspect pittoresque de ce pont.
E-leizh a livourien zo bet dedennet gant doare kaer-iskis ar pont-mañ.
L’Ellé : ses jardins et les gorrets     
An Ele : he liorzhoù hag ar c’horedoù
On voit ici l’arrière des hôtels particuliers de la rue Brémond d’Ars : un jardin en bordure de rivière participe à la douceur de vie de ces privilégiés avant la Révolution. 
Gwelet a reer amañ tu a-dreñv an ostelioù prevez zo er straed Bremond d'Ars : al liorzhioù war vord ar stêr a roe an tu d’an dud en o aez da vevañ c’hwek a-raok an Dispac’h.
La présence de ce parc champêtre des Gorrets en pleine ville, s’explique par les contraintes liées au risque des inondations.
Emañ park-maezioù ar C’horedoù e kreizig-kreiz kêr abalamour d’ar redioù liammet ouzh an dourioù-beuz a c’hallje c’hoarvezout.
L’Ellé est une rivière à saumons appréciée des pêcheurs qui viennent parfois de loin. 
An Ele zo ur stêr stank enni an eoged ha plijout a ra d'ar besketaerien, a zeu betek enni eus pell a-wechoù.
Jusqu’au XVIIIe s., cette pêche lucrative relève de l’abbaye Sainte-Croix ; on prend alors jusqu’à 8000 saumons l’an dans des pêcheries ou gored en breton, barrages percés de trous munis de filets. 
Betek an XVIIIvet kantved e veze gounezet arc'hant diwar ar pesketaerezh-se a oa e dalc'h abati ar Groaz Santel ; betek 800 eog ar bloaz a veze pesketaet neuze er c’horedoù-se, anezho stankelloù gant toulloù dezho rouedoù.
L’ancien quartier aristocratique    
Karter kozh an noblañsoù
Jusqu’à la Révolution, la rue Brémond d’Ars est le quartier aristocratique; une vie mondaine anime les différents hôtels particuliers des XVIe-XVIIIe s. dont on peut admirer encore les belles façades. 
Betek an Dispac’h e oa ar straed Bremon d’Ars karter an noblañsoù ; tud a-stroñs a veve en ostelioù prevez eus ar XVIvet-XVIIIvet kantved, a c’haller c’hoazh hiziv arvestiñ ouzh o zalioù kaer.
La rue abrite alors le centre du pouvoir religieux et politique à travers  la puissante abbaye de Sainte–Croix, seigneur de la ville, judiciaire, la sénéchaussée était au delà de l’escalier du «Présidial» près de la prison,   civil, la communauté de ville y siégeait, en partie économique grâce aux halles 
Er straed-mañ e oa neuze kreiz ar galloud relijiel ha politikel gant abati c’halloudus ar Groaz Santel, aotrouniezh kêr, barnerezhel, ar senesaliezh a oa en tu-hont da skalier ar « Prezidial» e-kichen ar vac’h,   keodedel, kumuniezh kêr a oa he sez enni, armerzhel evit darn gant ar c’hoc’hu.
Dès le XIIIe s., ce coeur stratégique de la Basse-Ville est protégé par la construction de murailles le long des rivières et par le creusement d’un fossé entre l’Ellé et l’Isole, faisant d’elle une île.
Adalek an XIIIvet kantved e oa gwarezet kalonenn strategel Goueled-kêr gant ar mogerioù a voe savet a-hed ar stêrioù ha gant ar foz a voe toullet etre an Ele hag an Izol, oc’h ober un enezenn anezhi.
La rue Dom Morice et la Maison des Archers       
Ar straed Dom Moris ha Ti ar Waregerien
La rue dédiée au dominicain né à Quimperlé et auteur d’une Histoire monumentale de Bretagne, s’appelait autrefois Saint Sébastien du nom d’une chapelle proche. 
Ar straed dediet d’an Dominigad bet ganet e Kemperle ha bet savet gantañ ur pezh mell levr war Istor Breizh, a veze anvet gwechall straed Sant-Sebastian diwar anv ur chapel a oa tost dezhi.
Dans cette rue pittoresque, on peut admirer plusieurs maisons en pans de bois : au n° 9, la plus ancienne maison de la ville, datée de 1500 environ, correspond à une échoppe toute en profondeur ; au n° 8, la maison dite des Archers, une belle maison bourgeoise sur cinq niveaux, avec façade sur rue et décoration « en brins de fougères » daterait du milieu du XVIe s. ; la Ville y propose expositions et spectacles ; au n°4 la maison  est plus récente, du XVIIe s., comme le prouvent  l’absence d’encorbellement et un décor « exotique », évocateur des nouvelles explorations.
Er straed kaer-iskis-mañ e vez gwelet meur a di o bannoù koad : en niv. 9, an  ti koshañ eus kêr, bet savet war-dro 1500, zo ennañ ur stal don-don ; an niv. 8, lesanvet Ti ar Waregerien, zo un ti bourc’hiz kaer war 5 live, gant e dal troet ouzh ar straed ha kinklet « e bod raden », a vefe eus kreiz ar XVIvet kantved ; ennañ e kinnig Kêr diskouezadegoù hag abadennoù ; en niv. 4 eo nevesoc'h an ti, eus ar XVIIvet kantved, evel ma tiskouez an diouer a gorbelloù zo warnañ hag ar c’hinkladur giz "arallvro", a laka da soñjal en ergerzhadennoù nevez.
Ancienne abbaye bénédictine de Sainte-Croix            
Abati veneadat kozh ar groaz santel
Une des plus puissantes abbayes de Bretagne, elle fut fondée vers 1029-1050. 
Unan eus galloudusañ abatioù Breizh e oa, savet war-dro 1029-1050.
L’église, d’inspiration poitevine, est un chef-d’œuvre de l’art roman. 
An iliz, giz Poatev, zo ur bennoberenn eus an arz roman.
Elle est remarquable par son plan circulaire inspiré du Saint Sépulcre de Jérusalem, par sa crypte, son chevet, son chœur des moines et ses chapiteaux. 
Heverk eo gant he zres kelc’hiek war skouer Iliz ar Bez Santel e Jeruzalem, gant he c’hev, he fenn-chantele, he c’heur evit ar venec’h hag he zogennoù.
L’édifice abrite un mobilier très riche, une des plus anciennes Mises au Tombeau de Bretagne, un retable Renaissance, des statues remarquables, un Trésor. 
Er savadur ez eus arrebeuri pinvidik, unan eus koshañ douaridigezhioù ar C’hrist e Breizh, ur stern-aoter e giz an Azginivelezh, delwennoù heverk, un Teñzor.
L’écroulement en 1862 du clocher du XVIIe s. a détruit la moitié de l’église ; son classement comme monument historique dès 1840, a favorisé sa  reconstruction à l’identique de 1864 à 1868. 
Pa oa kouezhet ar c’hloc’hdi eus ar XVIIvet en e boull e 1862 e voe distrujet an hanter eus an iliz ; kerkent ha 1840 e voe rummet monumant istorel ha kement-se a voe un aezamant evit adsevel an iliz heñvel-mik etre 1864 ha 1868.
En raison de l’occupation des bâtiments du couvent par la gendarmerie, la visite du cloître (fin XVIIe s) est réglementée.
Abalamour m'emañ an archeriezh e savadurioù ar gouent ez eus bet lakaet reolennoù evit gweladenniñ ar c’hloastr (eus dibenn ar XVIIvet kantved).
Ces halles construites en 1887 sont un bel exemple de l’architecture industrielle de la fin du XIXe s, ossature de fer forgé, pignons en briques ornementées, aération, auvents protecteurs pour les marchands extérieurs, derniers perfectionnements techniques. 
Ar c’hoc’hu-mañ bet savet e 1887 zo ur skouer vrav eus ar savouriezh c’hreantel a oa anezhi e dibenn an XIXvet kantved, ur framm houarn goveliet, pignonoù e brikennoù-kinklañ, toulloù-aerañ, baledoù evit gwareziñ ar varc’hadourien en diavaez, ar gwelladurioù teknikel nevesañ.
Réclamées depuis le début du siècle, elles ont été construites à l’emplacement d’un ilot de maisons médiévales, par Alexis Savary, le maire qui fit entrer Quimperlé dans la modernité : écoles, hôpital, abattoir, eau courante… 
Ar C’hoc’hu, a veze goulennet abaoe deroù ar c’hantved, a oa bet savet el lec'h ma oa ur strollad tiez eus ar Grennamzer, gant Alexis Savary, ar maer a reas eus Kemperle ur gêr vodern : skolioù, ospital, lazhti, dour-red…
L’état de l’ossature en fer a conduit à une réhabilitation complète du bâtiment en 2002, opération qui a valu à la Ville le ruban du Patrimoine.
Abalamour d'ar framm houarn a oa e ratre fall e oa bet kempennet ar savadur penn-da-benn e 2002, ha da-heul al labourioù-se e oa bet roet seizenn ar Glad d’ar Gêr.
Cette ancienne place est devenue un carrefour stratégique depuis que la traversée de la ville a été doublée vers 1770 par un axe nord-sud (rues Thiers et de la Tour d’Auvergne) plus large. 
Ar blasenn gozh-mañ zo deuet da vezañ ur c’hroashent strategel abaoe war-dro 1770, pa oa bet savet un eil ahel ledanoc’h, an ahel norzh-su (ar straedoù Thiers hag an Tour d'Auvergne), evit treuziñ kêr.
L’ancien axe empruntait le petit pont au Salé (aux charcuteries) et la rue Savary ou ancienne grand’ rue, étroite et très pentue, mais pittoresque et centre du commerce quimperlois pendant longtemps. 
Gant an ahel kozh ez aed dre bont bihan ar C’hig-sall (ar charkuterezhioù) hag ar straed Savary pe ar straed vras kozh, ur straed strizh zo kalz pouez-traoñ ganti, met kaer-iskis e oa-hi ha kreiz-kêr Kemperle e oa bet e-pad pell amzer.
Quelques belles maisons témoignent encore de cette prospérité ; les escaliers de la rue Madame Moreau (aménagés en 1890) participent avec d’autres escaliers, au charme des vieux quartiers de la Haute-Ville.
Un nebeud tiez brav zo test eus ar berzh-se ; ar skalier e straed an Itron Moreau (bet savet e 1890), evel diri all, a ro kaerder d’ar c’harterioù kozh zo e Gorre-kêr.
L’hôpital Frémeur et la chapelle Saint-Eutrope    
An ospital Freveur hag ar chapel Sant-Itrop
Sa localisation est typique, en bordure d’un ruisseau (le Frémeur ou grand  ruisseau rapide) et en limite de cité par peur de la contagion, à proximité des quartiers pauvres et d’un grand chemin. 
En ul lec'h skouer emañ, war vord ur wazh-dour (ar Freveur, pe ar “froud veur”) ha war vevenn ar gumun abalamour ma veze aon rak ar c’hleñvedoù kontammus, e-kichenik ar c'harterioù paour ha tost d’un hent bras.
Sa fondation au XIVe s. serait due à Sainte-Croix ou au Duc. 
A-hervez e vije bet lakaet sevel er XIVvet kantved gant abati ar Groaz Santel pe gant an Dug.
C’est le seul hôpital médiéval dans tout l’ouest de la France qui ait conservé sa structure d’origine : une longère abritant au rez-de-chaussée un dortoir de femmes, au 1er étage un dortoir d’hommes et sous les combles des chambrettes pour les contagieux, chacun de ces niveaux s’ouvre sur une chapelle haute et courte ce qui permettait aux malades et indigents d’entendre la messe. 
An ospital nemetañ eus ar Grennamzer eo e Kornôg Frañs zo bet miret ar framm orin anezhañ : ur pennti ennañ ur c’houskva evit ar merc'hed en adraoñ, ur c'houskva evit ar baotred en estaj 1añ ha kambroùigoù dindan an doenn evit an dud ganto kleñvedoù-pegus. Ha pep hini eus al liveoù-se a oa digor war ur chapel uhel ha berr evit reiñ an tu d'ar glañvidi ha d’ an ezhommeien da glevet an oferenn.
L’hôpital a fonctionné du XIVe s à 1976. Matilin an Dall et le peintre Jourdan y sont morts. 
Eus ar XIVvet betek 1976 e oa aet an ospital en-dro. Matilin an Dall hag al livour Jourdan a oa marvet ennañ.
La rue Brémond d’Ars : une leçon d’architecture       
Ar straed Bremond d’Ars : ur gentel savouriezh
Par la variété et la qualité de ses édifices, la rue Brémond d’Ars offre une bonne illustration de l’évolution de l’architecture civile du XVIe s. au XXe s.. 
Gant ar savadurioù diseurt hag a galite zo a bep tu dezhi, ar straed Bremond d’Ars a ziskouez mat emdroadur ar savouriezh keodedel eus ar XVIvet d’an XXvet kantved.
Plan, répartition sur une façade régulière ou non d’ouvertures plus ou moins grandes, plus ou moins symétriques, encadrement des fenêtres, forme et décoration des lucarnes, corniches sous le toit, chaînage d’angle, cheminées, pente de la toiture, escaliers intérieurs à vis (tourelle) ou à paliers, etc…sont autant d’éléments à prendre en compte. 
An tres, an doare da doullañ war un tal digorioù bras pe vrasoc’h, simetrek pe simetrekoc’h, etrezo ichoù ingal pe get, sternioù ar prenestroù, stumm ha kinkladur al lukanoù, rizennoù dindan an doenn, mein-korn siminalioù, dinaou an doenn, skalieroù diabarzh gant ur viñs (touribell) pe pondalezioù h.a… zo kement a elfennoù da deurel pled outo.
Les maisons en pans de  bois sont l’œuvre de charpentiers (bois et torchis). 
An tiez o bannoù koad a voe savet gant kilvizien (koad hag ardilh).
La maison n°12 date de la 2ème moitié du XVIe s.  ; elle a gardé son plan d’origine tout en profondeur avec escalier à vis dans la tourelle mais la façade a été modifiée au niveau des ouvertures et de l’étal du rez-de-chaussée.
An ti niv. 12 zo eus eil hanterenn ar XVIvet kantved ; miret eo bet an tres orin don-don gant ar skalier-viñs en douribell met kemmet eo bet an tal anezhañ a-fet an digoroù hag ar stal en adraoñ.
Les hôtels particuliers des XVII et XVIIIe s. construits en pierre, évoluent vers le classicisme : façade plus structurée, ouvertures plus régulières, décor plus simple des lucarnes,  cheminées moins massives. 
Osteloù prevez ar XVII vet hag an XVIIIvet kantved a voe savet gant mein, hag emdreiñ a raent war-du ar glaselezh: tal muioc’h frammet, digoroù ingaloc’h, kinkladur al lukanoù eeunoc’h, ar siminalioù n’int ket ken fetis.
Les toits à la Mansard datent du début du XVIIIe  
An toennoù giz Mansard zo eus deroù an XVIIIvet kantved.
La période 1850-1914 donne  libre cours à une inspiration très variée : médiévale (cheminées crénelées, tourelle toits pentus, cygnes, fleurons…) pour l’hôtel n°24 daté de 1876 ;au n°20, l’ancienne Caisse d’Epargne de 1907 veut impressionner : décor en fonte très chargé, frontons démesurés, balcon d’apparat…
E-pad ar prantad 1850-1914 e voe frankiz evit sevel traoù diwar levezonoù diseurt-kenañ : (siminalioù kranellet, touribell gant toennoù pantek, elerc'h, fleurennoù...) evit an ostel niv. 24 eus 1876 ; en niv. 20 e voe savet ar C’hef espern evit bamañ an dud :  kinkladur potin karget-mat, talbennoù divent, balkon pompadus…